Ich, Hēmā von Mùlinen, rittˀ, hofmeistˀ dˀ erwirdigē, geistlichn̄ in gott ✳ dˀ aͤptissin und des conventz gemeinlich
ze Kùngsveld, minˀ gnedigē froͧwē, tuͦn kunt allˀ mēlichem und vˀgiche mit disem brieff, ✳ dz ich uff die nechstē mittken
nach des heligen crûces tag, als dz funden ward, ✳ des jares, do man zalt von gottes gebùrt thusing vierhundtˀ und in
dem fùnftzechn̄dn̄ jar, ze Elfingē uff dem gedinkhof an dem meygengeding uff offnˀ, friē st̃ss₎, als dz uff die zit je
gewunlich ist zetuͦnd, offenlich ze gerichtz saz ✳ nach desselbn̄ hofes recht, ✳ an statt und in namē dˀ obgn̄ minˀ froͧwen.
da fùr mich in vˀbannē ger₎ kam ✳ Hans Spillmā von Elfingē, dˀ obgn̄̄ froͧwē geswornˀ kellˀ und knecht uff dem egn̄̄ irem hof,
und offnot da vor mir in gericht, ✳ wie dz inn duchte, dz dem hof und minē froͧwen teglich in solichˀ maͤss gebrest in viele
an den egn̄̄ hof und den guͤtnˀ, so dar in gehoͤrend, ✳ es sy an hûs₎n, hoͤfen, acknˀ, mattē, an irn friheitē, gewonheitē und rechtūgē,
wer dz nùtt vˀseche, ✳ dz es doch an lesten grossen gebrestē bringend wurd. ✳ wand er nu dˀ selbn̄ minˀ frowē, gesowrnˀ knecht
were, so horte im̄ dz zuͦ von sines amptes wegē, dz er es fùr bringē soͤlt. ✳ und wˀend ettwa maniger dˀ selbn̄ hofhoͤrigˀ guͤtˀ, da
ùberzins abgiengend ùber dˀ vorgn̄̄ minˀ froͧwen rechtūg, ✳ damitt die guͤtˀ wol minē froͧwē wuͤst geleit moͤchtē werdn̄,
darzuͦ als sich die guͤtˀ enteil endertend, ✳ es sy in koͧffen wis ✳ odˀ suss in andˀ hand kemend, ✳ da durch min froͧwen ir hofstat
zins ir mānen uff den guͤtnˀ manglotend, da mitt inē ir vell und andˀ rechtung hin giengend und dar umb kemende.
und batte da mitt sinem fùrsprechn̄ ze ervarend, ✳ ob deheinest ze schulden kêm odˀ komē wˀe, dz deheinem dˀselbn̄ hofhoͤrigˀ
guͤtˀ wurd abgànd odˀ abgangen wˀe, ✳ ob icht billich die, so ir ùberzins dar uff hettend, verlierē soͤltend odˀ min froͧwen
und so vil me, ✳ wer die werend, ✳ die dˀ selbn̄ guͤtˀ inn hettend ✳ odˀ fùr diss₎ hin koͧffend wurdend ✳ und von altˀ har vellig wˀend
gewesen odˀ noch syend, ob dˀ und die icht billich die guͤtˀ selbˀ mitt husroͤckinē besitzē soͤltend, ✳ odˀ abˀ einē huswirt daruff
setzen, ✳ gen dem die dickgn̄̄ min froͧwē ir hofstat zins und vellen und oͧch andˀ rechtung warrēde moͤchtend sin, ✳ umb dz
dˀ hof nùtt entpfroͤmdet wurd siner rechtē ✳ und min froͧwē da mitte bliben moͤchtend nach ir brief und roͤdel lut und
sag, als dz von altˀ har an sy komē wˀ und harbràcht hettend àn all̄ geverd. ✳ darumb fraͧgte ich urteil umb ✳ und ward
erteilt nach minˀ urfraͤg einhelklich uff den eid, ✳ wer dˀ war, dˀ nach zins uff dˀ selbn̄ guͤtnˀ deheinem hette, ✳ wurdend
denn die guͤtˀ also swach, ✳ odˀ werend sy worden also swach, ✳ dz es ab sol gaͧn an dem ùbˀzins, ✳ und dz min froͧwē ir guͤtˀ vō
iren zins besetzē und entsetzend, wie inē fuͤglich sy, aͧn mēliches widˀred, ✳ es sy denn, ✳ dz dˀ odˀ die, ùbˀzins dar uff hand,
die guͤtˀ wellend zuͤtz inē nemē und minē froͧwē umb ir rechtūg gnuͦg tuͦn, ✳ denē soͤnd, sy dˀ guͤtˀ billich gūnen und si
da by laͧssen beliben ✳ und so vil me, ✳ wz dˀ selbn̄ hofhoͤrigˀ guͤtˀ ist, die husroͤckinē gehept hand und vellig sind gewes₎n,
wˀ die nu zemal inn hett ✳ odˀ hinnē fùr inne werdend habn̄, ✳ dz die selblich daruff husheblich syend, ✳ odˀ abˀ den egn̄̄
minē froͧwē soͤlich huswirt gebn̄d uff die guͤtˀ und sy besetzend, dz minē froͧwē da von gelang dˀ guͤtˀ recht, als si denn
die harbraͧcht habn̄d, aͧn all geverd. ✳ es sy denn, dz sy es ùbertͧgend mitt dˀ egn̄̄ froͧwē gunst und willen. ✳ diser urteil batte
im̄ dˀ obgn̄̄ kellˀ brief und urkùnd ze gebn̄d. ✳ ward im̄ oͧch erteilt. ✳ und sind hie by in ger₎ gewesen dis₎ nachgesribn̄
hofgenossen: ✳ Cuͤni Walthˀ von Kêsendal, ✳ Uͦlr₎ Geissbgˀ von Brugg, ✳ Hans Switzˀ, ✳ Hans Hesli, ✳ Heini Smid, ✳ Marti im̄ Kilchhof ✳ vō Efingē, ✳ Uͤlli von Honbgˀ, ✳ Uͤli Mùller, ✳ Clewi Voͤgtli, ✳ Uͤli Blatzmā, ✳ Hans Weckhorn, ✳ Hans Gislˀ von Boͤtzen und
vil andˀ erbˀ lùten, so in den hof gehoͤrend. ✳ ze urkùnd habe ich, obgn̄̄ richtˀ, min insigel offenlich gehenkt an dis₎n
brief, mir und minē erbn̄ aͧn schad̄n, ✳ dˀ also mitt urteil ze gebn̄d erteilt ist ✳ des tages und jares als vˀgeschribn̄ ist.